Virdžinijos universitetas

Virdžinijos universitetas (angl. University of Virginia) – universitetas JAV, Virdžinijos valstijoje. Universitetas 1819 m. buvo įkurtas Tomo Džefersono, kuris pats suprojektavo šio universiteto miestelį, dabar esantį UNESCO pasaulio paveldo sąraše. Universitetas garsus tuo, kad jame pirmą kartą JAV istorijoje buvo pradėta mokyti tokių dalykų, kaip architektūra, astronomija ir filosofija. Virdžinijos universitetas buvo pirmasis universitetas, kuriame buvo atskirti bažnyčia ir švietimas. Virdžinijos Taikomojo mokslo mokykla buvo pirmoji techninė mokykla Jungtinėse Valstijose.